Is dit moontlik om n gesprek te voer sonder dat die binnestaanders van die verskillende dissiplines mekaar by wyse van spreke aan die keel gryp? Ek glo tog so.
Dit is die manier waarop die heilige geskrifte tot stand gekom het  n skrywer wat ervaar en waargeneem het, intu�tief iets van God in die gebeure aangevoel het, en dit ooreenkomstig sy verwysingsraamwerk vertolk en neergeskryf het. God praat ook nie net met ons deur die heilige geskrifte nie, die ganse lewe is n heilige geskrif wat ons metafories kan vertolk en waaruit ons betekenisse kan aflees. God is in alles teenwoordig, hy is die Substansie wat die ganse werklikheid deurweef, en deur in voeling met my w�reld te bly raak ek ingestem op die goddelike hart, wil en wysheid.